Page:Scotch songs.pdf/2

 Maggie Lauder.

wadna be in love
 * Wi' bonny Maggie Lauder?

A piper met her gaun to Fife,
 * And spier'd what was't they ca'd her:

Right scornfully she answer'd, him,
 * Begone, you hallanshaker;

Jog on your gate, you bladderskate,
 * My name is Maggie Lauder.

Maggie, quoth he, and by my bags,
 * I'm fidging fain to see thee;

Sit down by me, my bonny bird,
 * In troth I winna steer thee;

For I'm a piper to my trade,
 * My name is Rob the Ranter,

The lasses loup as they were daft,
 * When I blaw up my chanter.

Piper, quoth Meg, hae you your bags?
 * Or is your drone in order?

If you be Rob, I've heard of you,
 * Live you opo' the border?

The lasses a', baith far and near,
 * Hae heard of Rob the Ranter;

I'll shake my foot wi' right good-will,
 * Gif vou'll [sic] blaw up your chanter.